ເທີກີ ເລືອກຕັ້ງເອົາ ປະທານາທິບໍດີຄົນໃໝ່ ໂດຍກົງ ເປັນຄັ້ງທຳອິດ ( ວີດີໂອ)
ຄາດວ່າ ປະຊາຊົນ ຈະອອກໄປປ່ອນບັດ ຢ່າງຫຼວງຫຼາຍ ໃນການເລືອກຕັ້ງ ທີ່ມີຜູ້ສະໝັກແຂ່ງກັນ 3 ທ່ານ.
ປະຊາຊົນເທີກີ ຫຼາຍລ້ານຄົນພາກັນອອກໄປປ່ອນບັດ ໃນວັນ ອາທິດມື້ນີ້ ເພື່ອເລືອກຕັ້ງເອົາປະທານາທິບໍດີໂດຍກົງ ເປັນຄັ້ງ ທຳອິດຂອງປະເທດ ຄາດວ່າ ປະຊາຊົນຈະອອກໄປປ່ອນບັດໃນຈຳນວນຫຼວງຫຼາຍ ໃນການ ເລືອກຕັ້ງທີ່ມີນາຍົກລັດຖະມົນຕີ Recep Tayyip Erdogan ປະເຊີນໜ້າກັບທ່ານ Ekmeleddin Ihsanoglu ອະດີດຫົວໜ້າອົງການຮ່ວມມືອິສລາມ ແລະທ່ານ Selahattin Demirtas ສັງກັດພັກປະຊາຊົນປະຊາທິປັດ ທີ່ນິຍົມຊາວເຄີດ ທ່ານ Erdogan ທີ່ມີຄະແນນສຽງນຳໜ້າ ກ່າວວ່າ ຖ້າທ່ານຖືກເລືອກຕັ້ງ ທ່ານມີຄວາມ ຕັ້ງໃຈທີ່ຈະປ່ຽນລັດຖະທຳມະນູນ ແລະສ້າງຕັ້ງຕຳແໜ່ງປະທານາທິບໍດີ ທີ່ມີອຳນາດ ບໍລິຫານປະເທດ ໃນອະດີດຜ່ານມານີ້ ພວກປະທານາທິບໍດີຂອງເທີກີ ໄດ້ເປັນປະມຸກ ປະເທດແຕ່ພຽງໃນນາມ ຫຼືພິທີການຊື່ໆ ນາຍົກລັດຖະມົນຕີ Erdogan ກ່າວອີກວ່າ ທ່ານຈະໃຊ້ອຳນາດໂດຍເຕັມຂອງຕຳແໜ່ງ ປະທານາທິບໍດີ ພາຍໃຕ້ກົດໝາຍທີ່ເທີກີມີຢູ່ໃນປັດ ຈຸບັນ ຮວມທັງສິດອຳນາດໃນການ ຮຽກປະຊຸມສະພາ ຕະຫຼອດທັງຮຽກກອງປະຊຸມຄະນະລັດຖະບານ ແລະສະເໜີແຕ່ງຕັ້ງ ນາຍົກລັດຖະມົນຕີສະພາລັດຖະມົນຕີ ແລະຜູ້ພິພາກສາສານສູງ ບາງທ່ານນຳ ພວກທີ່ຕຳໜິຕິຕຽນນາຍົກລັດຖະມົນຕີ ບໍ່ມີຄວາມພໍໃຈປານໃດກັບຮາກເຫງົ້າທາງດ້ານ ການເມືອງອິສລາມຂອງທ່ານ ແລະທ່າອ່ຽງຫຼາຍຂຶ້ນເລື້ອຍໆຂອງທ່າ ໃນການໃຊ້ອຳນາດ ແບບຜະເດັດການນັ້ນ ໃນປີຜ່ານມານີ້ ທ່ານ Erdogan ໄດ້ກວາດລ້າງພວກຕຳຫຼວດແລະພວກໄອຍະການຫຼາຍພັນຄົນ ເພີ້ມອຳນາດໃຫ້ແກ່ອົງການສືບຂ່າວລັບ ແລະເກືອດຫ້າມ ການເຂົ້າເບິ່ງ YouTube ແລະ Twitter ໃນຂະນະດຽວກັນ ກໍຂັດຂວາງການສືບສວນ ສອບສວນເລື້ອງການສໍ້ລາດບັງຫຼວງ ທີ່ກ່າວ ຫາລັດຖະບານ ແລະພວກສະມາຊິກຄອບ ຄົວນັ້ນ ຖ້າບໍ່ມີຜູ້ສະໝັກຄົນໃດ ໄດ້ຮັບຄະແນນສຽງຂ້າງຫຼາຍເດັດຂາດການເລືອກຕັ້ງຮອບຊີ້ຂາດ ຈະມີຂຶ້ນ ໃນວັນທີ 24 ເດືອນສິງຫານີ້